****

**รายงานสรุปผลโครงการ**

**โครงการทดสอบความรู้ด้านดิจิทัล ด้วย ICDL**

**สำหรับนักศึกษาคณะวิทยาศาสตร์และเทคโนโลยี มหาวิทยาลัยราชภัฏพระนคร**

**ปีการศึกษา 2567**

ตามที่ รัฐบาลได้วางแผนแม่บท ยุทธศาสตร์ และมาตรการทั้งด้านเศรษฐกิจ กฎหมายและโครงสร้างพื้นฐานเพื่อให้บรรลุวิสัยทัศน์ชาติ แต่ทุกอย่างจะไม่สามารถบรรลุผลสาเร็จ เช่น การพัฒนาเป็นอุตสาหกรรม 4.0 เศรษฐกิจ 4.0 และประเทศไทย 4.0 ได้ หากไม่เริ่มจากการพัฒนาคนให้พร้อมรับความท้าทายในหลายมิติและสามารถสนับสนุนการปรับโครงสร้างเศรษฐกิจของประเทศในทุกด้าน โดยระบบคุณวุฒิวิชาชีพเป็นเครื่องมือหนึ่งที่จะช่วยพัฒนาทุนมนุษย์ตามยุทธศาสตร์ชาติด้านการเสริมสร้างและพัฒนาศักยภาพทุนมนุษย์ การสร้างความเป็นธรรมและลดความเหลื่อมล้าในสังคมรวมถึงการสร้างความเข้มแข็งทางเศรษฐกิจและแข่งขันได้อย่างยั่งยืน

คณะวิทยาศาสตร์และเทคโนโลยี มหาวิทยาลัยราชภัฏพระนครจึงได้จัดโครงการทดสอบความรู้ด้านดิจิทัลให้แก่นักศึกษาภายใต้โครงการ ICDL โดยได้รับความร่วมมือสำนักวิทยบริการและเทคโนโลยีสารสนเทศในการจัดหาชุดข้อสอบที่ได้รับการยอมรับจากองค์กรมาตรฐานสากล เพื่อให้นักศึกษาได้ประเมินทักษะด้านไอทีของตนเอง ในด้านการใช้โปรแกรมคอมพิวเตอร์ทั้งแบบปฏิบัติจริง และการทดสอบความรู้ทั่วไป ซึ่งเน้นที่ผลสำเร็จในการทำงาน และความรู้พื้นฐานที่นักศึกษาควรจะทราบ การจัดทำข้อสอบและการกำหนดเกณฑ์มาตรฐานนี้ สามารถพิสูจน์ได้ว่าผู้ผ่านการทดสอบ คือ ผู้ที่มีความรู้พื้นฐานด้านคอมพิวเตอร์ และสามารถนำทักษะนี้ไปใช้ในการปฏิบัติงานได้อย่างแท้จริง เมื่อนักศึกษาทำการสอบเสร็จสิ้นในแต่ละวิชาและผ่านเกณฑ์ของรายวิชานั้นๆ นักศึกษาจะ ได้รับใบรับรอง (Credential) เฉพาะรายวิชา และถ้านักศึกษาสามารถสอบผ่านเกณฑ์ทั้ง 3 วิชา จะได้รับใบประกาศนียบัตร ICDL ซึ่งจะเป็นการเพิ่มโอกาสในการสำเร็จการศึกษา และเตรียมความพร้อมในการเข้าสู่ตลาดแรงงาน อย่างมีศักยภาพ และเป็นการสร้างความน่าเชื่อถือให้กับมหาวิทยาลัยในความมีมาตรฐานทางด้าน Digital Literacy โครงการ ICDL สำหรับนักศึกษา เป็นโครงการนำร่องที่จะขับเคลื่อนนโยบายของมหาวิทยาลัยในด้าน Digital โดยจะนำผลการดำเนินงานมาวิเคราะห์ และวางแผนดำเนินการสร้างองค์ความรู้ ทักษะ ความเข้าใจ และใช้เทคโนโลยีดิจิทัล (Digital Literacy) ให้แก่ คณะวิทยาศาสตร์และเทคโนโลยี มหาวิทยาลัยราชภัฏพระนคร ต่อไป

**วัตถุประสงค์**

1) เพื่อประเมินความรู้ และทักษะด้านการใช้งานคอมพิวเตอร์พื้นฐานของนักศึกษา ด้วยเครื่องมือที่เป็นมาตรฐานสากล

2) เพื่อส่งเสริม และหาแนวทางพัฒนานักศึกษา ให้มีศักยภาพในการใช้งานโปรแกรมคอมพิวเตอร์พื้นฐานทัดเทียมนานาอารยประเทศ

3) เพื่อให้คณะวิทยาศาสตร์และเทคโนโลยี มหาวิทยาลัยราชภัฏพระนครทราบระดับความรู้ด้านคอมพิวเตอร์พื้นฐานของนักศึกษา และสามารถนำผลการวิเคราะห์ มาร่วมหาแนวทางในการพัฒนานักศึกษาให้มีศักยภาพสูงขึ้นต่อไป

4) เพื่อเตรียมความพร้อมด้านการใช้งานคอมพิวเตอร์ ให้กับนักศึกษาให้พร้อมสู่โลกของการทางาน ด้วยทักษะที่มีศักยภาพ ตรงกับความต้องการของทุกอุตสาหกรรม

**กลุ่มเป้าหมาย**

จัดสอบประเมินความรู้ด้านการใช้งานคอมพิวเตอร์พื้นฐาน โดยนำมาตรฐานสากลด้านดิจิทัลขั้นพื้นฐานของ ICDL มาใช้ในการวัดสมรรถนะด้านการใช้งานดิจิทัล ให้กับนักศึกษาของมหาวิทยาลัย จำนวนรวม 301 คน

**รายละเอียดของโครงการ**

1. คณะวิทยาศาสตร์และเทคโนโลยีร่วมประชุมหารือ กับสำนักวิทยบริการและเทคโนโลยีสารสนเทศ สาหรับจัดการประเมินความรู้ด้านดิจิทัลให้กับนักศึกษา ด้วยข้อสอบ ICDL กำหนดสถานที่ และวันที่ทดสอบ

2. คณะวิทยาศาสตร์และเทคโนโลยีร่วมกับสำนักวิทยบริการและเทคโนโลยีสารสนเทศ ดำเนินการรับสมัครนักศึกษาเข้าร่วมโครงการ

3. สำนักวิทยบริการและเทคโนโลยีสารสนเทศส่งวิทยากรอบรมเนื้อหาวิชา และแนะนำการทดสอบให้กับนักศึกษา ก่อนสอบ

4. คณะวิทยาศาสตร์และเทคโนโลยีร่วมกับสำนักวิทยบริการและเทคโนโลยีสารสนเทศ จัดการประเมินความรู้ให้นักศึกษาด้วยมาตรฐานสากล ICDL

5. คณะวิทยาศาสตร์และเทคโนโลยีร่วมกับสำนักวิทยบริการและเทคโนโลยีสารสนเทศ นำผลการสอบมาวิเคราะห์ และสรุปผลการประเมินให้สถาบันการศึกษา

**เครื่องมือชี้วัดความรู้ด้านดิจิทัล อ้างอิงตามมาตรฐานระดับสากล**

ICDLคือ ประกาศนียบัตรรับรองความรู้ ความสามารถ ในการใช้คอมพิวเตอร์พื้นฐาน โดยครอบคลุม ด้านฮาร์ดแวร์ ซอฟต์แวร์, ด้านโปรแกรมสานักงานสาเร็จรูป และด้านเครือข่าย กับอินเทอร์เน็ตพื้นฐาน เปรียบเสมือนเป็นทักษะพื้นฐานการใช้งานคอมพิวเตอร์ เพื่อรับรองว่าเป็นผู้ที่เข้าใจ และใช้งานคอมพิวเตอร์ได้อย่างถูกต้อง ตลอดจนสามารถแก้ไขปัญหาที่เกิดระหว่างการใช้งานคอมพิวเตอร์ ในเบื้องต้นได้ด้วยตนเอง ประกาศนียบัตร ICDL ได้รับการรับรองมาตรฐานจากองค์กรระดับสากลที่ได้รับความเชื่อถือ และเป็นขั้นแรกของใบประกาศนียบัตรพื้นฐาน สู่การสอบใบประกาศนียบัตรเฉพาะด้านในระดับสูงต่อไป

* ICDLประกอบด้วยองค์ความรู้ 3 ด้าน ได้แก่

• Computing Fundamentals ทดสอบความรู้ด้านคอมพิวเตอร์พื้นฐาน ทั้งด้านฮาร์ดแวร์ซอฟต์แวร์ ระบบปฏิบัติการ การใช้อุปกรณ์เคลื่อนที่ เทคโนโลยีคลาวด์คอมพิวติ้ง และความปลอดภัย

• Key Applications ทดสอบความรู้ด้านการใช้งานโปรแกรมสาเร็จรูป ได้แก่ Word Processing, Spreadsheet, Presentation, Database และการใช้แอพพลิเคชั่นที่เป็นที่นิยม

• Living Online ทดสอบความรู้ด้านการใช้งาน และการทางานพื้นฐานของอินเทอร์เน็ต การใช้อีเมล การใช้งานปฏิทิน การใช้งานสื่อออนไลน์ในการติดต่อสื่อสาร เทคโนโลยีสตรีมมิ่ง และหลักจริยธรรมในการใช้ดิจิทัล

**ผลการประเมินผล/แปลผลคะแนน ความพึงพอใจของผู้เข้ารับการอบรม**

**เกณฑ์การประเมินผล/แปลผลคะแนน ความพึงพอใจของผู้เข้ารับการอบรม**

|  |  |
| --- | --- |
| **ระดับคะแนนความพึงพอใจ** | **การแปลผล** |
| 4.51 – 5.00 | พึงพอใจมากที่สุด |
| 3.51 – 4.50 | พึงพอใจมาก |
| 2.51 – 3.50 | พึงพอใจปานกลาง |
| 1.51 – 2.50 | พึงพอใจน้อย |
| 0.00 – 1.50 | พึงพอใจน้อยที่สุด |

**ความพึงพอใจของผู้เข้ารับการอบรม**

|  |  |  |  |  |
| --- | --- | --- | --- | --- |
| **รายการ** | **คะแนนเฉลี่ย** | **การแปลผล** | | |
| ด้านวิทยากร |  |  | | |
| 1.1 ลักษณะการบรรยายของวิทยากร | 4.09 | พึงพอใจมาก | | |
| 1.2 เนื้อหาสาระสำคัญของการอบรม | 4.00 | พึงพอใจมาก | | |
| 1.3 เอกสารประกอบการอบรม | 4.00 | พึงพอใจมาก | | |
| 1.4 ความพึงพอใจต่อการอบรม/การบรรยายโดยภาพรวม | 4.04 | พึงพอใจมาก | | |
| **สรุปผล ความพึงพอใจด้านวิทยากร** | **คะแนนเฉลี่ยในภาพรวม = 4.09** | | | |
| ด้านการอบรมและการทดสอบ |  | | | |
| 2.1 ความสะดวกรวดเร็วในการส่งข้อมูลลิงก์  การอบรมออนไลน์ | 4.21 | | พึงพอใจมาก | |
| 2.2 ระบบการอบรมออนไลน์สามารถเข้าถึงได้ง่าย | 4.01 | | พึงพอใจมาก | |
| 2.3 การให้บริการของเจ้าหน้าที่ควบคุมระบบ | 4.00 | | พึงพอใจมาก | |
| **สรุปผลความพึงพอใจด้านการอบรมและการทดสอบ** | **คะแนนเฉลี่ยในภาพรวม = 4.11** | | | |
| **ด้านความรู้ความเข้าใจและการนำไปใช้ประโยชน์** |  | | | |
| 3.1 ความรู้ความเข้าใจต่อเนื้อหาก่อนเข้าร่วม  กิจกรรมอบรม | 4.00 | | | พึงพอใจมาก |
| 3.2 ความรู้ความเข้าใจต่อเนื้อหาหลังเข้าร่วมกิจกรรมอบรม | 4.10 | | | พึงพอใจมาก |
| 3.3 สามารถนำความรู้ที่ได้ไปใช้ประโยชน์ในการพัฒนาทักษะด้านดิจิทัลของตนเองต่อไปได้อนาคต | 4.16 | | | พึงพอใจมาก |
| **สรุปผล ด้านความรู้ความเข้าใจและการนำไปใช้ประโยชน์** | **คะแนนเฉลี่ยในภาพรวม =** **4.13** | | | |

**ภาคผนวก**

**ภาพบรรยากาศการทดสอบ ICDL Certificate นักศึกษา**











